Utendørs vant hun 300 meter i seniorklassen under Lambertsetersprinten 2018, og hun vant også 400 meter hekk i seniorklassen under Gjensidigelekene 2018. Under Clean Air Games kom hun på fjerdeplass på 400 meter i juniorklassen. Hun deltok utenfor konkurranse i Nordisk juniormesterskap i mangekamp 2018 i juni, og scoret der 4432 poeng i U18-klassen. Under Tjalvelekene 2018 kom hun på andreplass i lengdehopp og fjerdeplass i spydkast. Hun deltok i U20-klassen under Junior-NM i friidrett 2018, og kom der på andreplass på 400 meter hekk, med ny personlig rekord på 1:00,30, og hun vant 200 meter, 80 meter hekk og 300 meter hekk i U16-klassen under Ungdomsmesterskapet i friidrett 2018.